stanford-oval/wikipedia huggingface dataset:
ชนกสุดา พุคยาภรณ์
ประวัติ

ชนกสุดา รักษนาเวศ เกิดเมื่อวันที่ 6 กรกฎาคม พ.ศ. 2537 เป็นหลานของ ชัชฎาภรณ์ รักษนาเวศ  จบการศึกษาที่คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ มหาวิทยาลัยกรุงเทพ มีผลงานทางโทรทัศน์ที่ออกอากาศเป็นครั้งแรกคือละครเรื่อง เจ้าจอม คู่กับ วิทยา วสุไกรไพศาล ปิดกล้องไปปี 2557 ออกอากาศทางช่อง 3 เอสดี ผลงานที่สร้างชื่อเสียง คือเรื่อง นางอาย รับบท สินีนาฏ
ครอบครัว

แก็ป ถูกแฟนหนุ่มนอกวงการ ร้อยตำรวจเอก กรกฎ พุคยาภรณ์ หรือ ผู้กองไอซ์ คุกเข่าเซอร์ไพรส์ขอแต่งงานริมทะเลสุดโรแมนติกไกลถึงเกาะมัลดีฟส์ เมื่อวันที่ 30 พฤศจิกายน พ.ศ. 2565 หลังคบหากันมา6ปี
ในวันที่ 27 สิงหาคม พ.ศ. 2566 แก๊ป ชนกสุดา กับ ไอซ์ กรกฎ พุคยาภรณ์ ได้เข้าพิธีหมั้นแบบไทย ในช่วงเช้า ณ บ้านปาร์คนายเลิศ และ จัดพิธีฉลองมงคลสมรสในวันที่ 2 กันยายน พ.ศ. 2566 ที่โรงแรมโฟร์ซีซั่นส์ กรุงเทพฯ 
และ ปัจจุบันได้เปลี่ยนมาใช้นามสกุลตามคู่สมรส
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2559 | นางอาย | สินีนาฏ วิริยะพันธ์ (สิ) |
| 2560 | รักกันพัลวัน | พนิตพิชา (พิมมี่) |
| 2561 | ริมฝั่งน้ำ | หนึ่งธิดา เฮซสัน (เนม) |
| 2561 | ประกาศิตกามเทพ | ลาวัลย์ บุญญาฉัตรพงษ์ (วัลย์) |
| 2563 | วาสนารัก | จินตนา โค้วพิสุทธิ์ (จิน) |
| 2564 | มายาเสน่หา | ชาลิสา |
| 2564 | กะรัตรัก | อัญญา |
| 2565 | ซ่านเสน่หา | แก้ว |
| 2566 | พรหมลิขิต | พระชายาเจ้าฟ้าพร (รับเชิญ) |
| 2567 | นางนาคพระโขนง | สร้อย |
| 2568 | สายรักสายเลือด |  |
| 2568 | ก็รักมันปักใจ​ |  |
ละครโทรทัศน์ทั้งหมดด้านล่างนี้ออกอากาศทางช่อง 3 เอสดี
| ปี | เรื่อง | บทบาท |
| --- | --- | --- |
| 2559 | เจ้าจอม | จอม เจิดจ้า (จอม) / อัปสรวดี / รอง /ดุจฤดี ดนุรัฐ (ดุจ) |
ผลงาน > มิวสิกวิดีโอ

"'เจ็บคนเดียวก็พอ"' - ธามไท (2556)
แหล่งข้อมูลอื่น

ชนกสุดา พุคยาภรณ์ ที่อินสตาแกรม
ญีนา ซาลาส

| ญีนา ซาลาส |
| --- | --- |

สารนิเทศภูมิหลัง
เกิด: 5 มกราคม พ.ศ. 2543 (25 ปี) ประเทศญี่ปุ่น
ส่วนสูง: 170 เซนติเมตร (5 ฟุต 7 นิ้ว)
อาชีพ:  นักแสดง  นางแบบ 
ปีที่แสดง: 2558–ปัจจุบัน
สังกัด: ช่อง 3 (2560–ปัจจุบัน)
อาชีพแสดง
ผลงานเด่น: หม่อมเจ้าหญิงรัตนาวดี – รัตนาวดี (2558) เจติยา (เจ) – พิศวาสฆาตเกมส์ (2565) ลออจันทร์ (ลออ) – ลออจันทร์ (2567)
 
ญีนา ซาลาส (เกิด 5 มกราคม พ.ศ. 2543) ชื่อเล่น จีน่า เป็นนักแสดงและนางแบบลูกครึ่งไทย-คิวบา สังกัดสถานีวิทยุโทรทัศน์ไทยทีวีสีช่อง 3 มีผลงานเป็นที่รู้จักจากละครเรื่อง รัตนาวดี (2558)
ประวัติ

ญีนา ซาลาส (เกิด 5 มกราคม พ.ศ. 2543) ชื่อเล่น จีน่า เป็นบุตรสาวคนเล็กของ อิสมาเอล ซาลาส บิดาชาวคิวบา อดีตเทรนเนอร์นักมวยสากลสมัครเล่นทีมชาติไทย และ นางธนมน มารดาชาวไทย มีพี่สาว 1 คน และพี่ชาย 1 คน เกิดและเติบโตที่ ประเทศญี่ปุ่น จนอายุได้ 9 ปีจึงย้ายกลับมาประเทศไทย โดยจีน่าศึกษาระดับชั้นมัธยมศึกษาจาก โรงเรียนสารสาสน์วิเทศนิมิตใหม่ และศึกษาแบบโฮมสคูล ปัจจุบันกำลังศึกษาอยู่ที่ คณะนิเทศศาสตร์ มหาวิทยาลัยรังสิต (สาขาวิชาการเขียนบทและการกำกับภาพยนตร์และโทรทัศน์) ส่วนตัว ญีนา นับถือศาสนาพุทธ ตามมารดา ขณะที่บิดานับถือศาสนาคริสต์
เข้าวงการตั้งแต่อายุ 13 ปี ผลงานโฆษณาชิ้นแรกของจีน่าคือการถ่ายโฆษณา ที่ออนแอร์ที่ ประเทศอินโดนีเซีย มีผลงานการแสดงชิ้นแรกปี พ.ศ. 2558 ละครเรื่อง ปริศนา ทางช่องพีพีทีวี ในบท หม่อมเจ้าหญิงรัตนาวดี และรับบทนำครั้งแรกในเรื่อง รัตนาวดี  ด้วยอายุเพียง 15 ปี ต่อมา พ.ศ. 2560 ได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2561 | ดวงใจในไฟหนาว | ดาวเหนือ แสงสุขใส​ |
| 2562 | Teeใครทีมันส์ | เจนนินทร์ (เจน)​ |
| 2564 | บาปอยุติธรรม | ทนายปลายฝน​ ติยะกุล / บัวบูชา |
| 2565 | พิศวาสฆาตเกมส์ | เจติญา วชิรวัฒน์ (เจ) |
| 2567 | ดวงใจเทวพรหม : ลออจันทร์ | ลออจันทร์ พันธ์เทวา / เจ้าลออจันทร์​ พูคำวงศ์​ (ลออ) / เจ้าเฟื่องเพชร พูคำวงศ์​ |
| 2567 | ขวัญฤทัย​ | เจ้าลออจันทร์ พูคำวงศ์ (ลออ) (รับเชิญ)​ |
| 2567 | ดุจอัปสร​ | เจ้าลออจันทร์ พูคำวงศ์ (ลออ) (รับเชิญ)​ |
| 2567 | พรชีวัน​​ | ลออจันทร์ จุฑาเทพ ณ อยุธยา (ลออ)​ |
| 2568​ | สายรักสายเลือด​ | มนต์มีนา |
| 2568​ | ธาตรี | ระจิตต์ อดิศวร |
| รอประกาศ​ | สิ้นแสงตะวัน | ปลายฟ้า |
ละครโทรทัศน์ทั้งหมดด้านล่างนี้ออกอากาศทางช่อง PPTV HD 36
| พ> ศ. | เรื่อง | บทบาท |
| --- | --- | --- |
| 2558 | ปริศนา | หม่อมเจ้าหญิงรัตนาวดี (ท่านหญิงรัตน์) |
| 2558 | รัตนาวดี | หม่อมเจ้าหญิงรัตนาวดี (ท่านหญิงรัตน์) |
ผลงาน > มิวสิกวิดีโอ

| พ> ศ. | ​ เพลง | ศิลปิน |
| --- | --- | --- |
| 2562 | ดาวกะพริบ (SPARK) | สมเกียรติ |
| 2564 | ใจ(ไม่)ร้าย | Yes'sir Days |
| 2564 | หมดความหมาย | POTATO  |
| 2565 | กลับไม่กลับมา | FAUVIS |
| 2565 | เหมือนไม่เหมือนเดิม | FAUVIS |
| 2567 | ที่จริง | Beam Voranan |
ผลงาน > เพลง

เพลง ฉันยัง -​ ร้องร่วมกับ ณภัทร เสียงสมบุญ (Cover)​ (เพลงประกอบละคร Teeใครทีมันส์)​
เพลง Saveme -​ (Cover)​ (เพลงประกอบละคร บาปอยุติธรรม)​
เพลง อย่าปล่อยมือ (ดวงใจเทวพรหม Sports Day)​ ร้องร่วมกับ คณาวุฒิ ไตรพิพัฒนพงษ์, ปณิธาน บุตรแก้ว, นริลญา กุลมงคลเพชร, อิษยา ฮอสุวรรณ, เทศน์ เฮนรี ไมรอน, กองทัพ พีค, รัญชน์รวี เอื้อกูลวราวัตร, นพเก้า เดชาพัฒนคุณ และ ปุญญ์ปรีดี คุ้มพร้อม รอดสวาสดิ์​
ผลงาน > คอนเสิร์ต​

Love Is In The Air : Channel 3 Charity Concert (2560)
จุดรวมภณ First Stage Fan Meeting​ ภณ ณวัสน์ ​(เป็นแขกรับเชิญ)​ (2566)
Laorchan Fun&Fruious​ Fan Meeting​ (2567)
ดวงใจเทวพรหม Sports Day รู้แพ้ รู้ชนะ รู้ใจคุณ (2567)
Dhevaprom Fan Con After Party (2567)
ผลงาน > พรีเซนเตอร์

NIVEA Super White Pearl
NIVEA Sun Protect & White SPF50
NIVEA MicellAIR Oxygen Boost
NIVEA HOKKAIDO ROSE
NIVEA Pearl White 5in1 Moisture Filler Foam Cleanser
Mc JEANS
Mc FEMININE
McME 'Save My Ass'
Mc BIKER
สิงห์ เลมอนโซดา
ผลิตภัณฑ์ปรับผ้านุ่ม Ultra Mild by Babi Mild
ผลิตภัณฑ์ล้างจาน Ultra Mild by Babi Mild
Moccona ทรีโอ เอสเปรสโซ่
แหล่งข้อมูลอื่น

yeenasalas ที่อินสตาแกรม
yeenasalas​ ที่ยูทูบ
รัตนาภรณ์ อินทรกำแหง

| รัตนาภรณ์ อินทรกำแหง |
| --- | --- |
เกิด: 25 กันยายน พ.ศ. 2475 รัตนาภรณ์ อินทรกำแหง
เสียชีวิต: 5 กรกฎาคม พ.ศ. 2549 (73 ปี)
คู่สมรส: น้อย กมลวาทิน
ปีที่แสดง: พ.ศ. 2493 - 2549 (56 ปี)
พระสุรัสวดี: ผู้แสดงบทบาทต่างวัยยอดเยี่ยม  พ.ศ. 2501 - พ่อจ๋า ผู้แสดงนำฝ่ายหญิงยอดเยี่ยม พ.ศ. 2502 - ไอ้แก่น
ThaiFilmDb
รัตนาภรณ์ อินทรกำแหง (25 กันยายน พ.ศ. 2475 - 5 กรกฎาคม พ.ศ. 2549) ชื่อเล่น แดง นักแสดงอาวุโส อดีตนางเอกยอดนิยมในช่วงปี พ.ศ. 2496 - 2507
ประวัติ > ด้านครอบครัว

รัตนาภรณ์ อินทรกำแหง เป็นบุตรคนที่ 2 จากจำนวน 5 คนของ พันโท ผัน อินทรกำแหง​ กับ ชื้น อินทรกำแหง​ (ญ.) เป็นผู้สืบสายสกุล “ณ ราชสีมา​” ชั้น 8 สาย "พระยาภักดีสงคราม (เจ้าเมืองนางรอง)​" และ ชั้น 7 สาย "เจ้าพระยานครราชสีมา (ทองอินทร์ ณ ราชสีมา)​"
ประวัติ > ด้านการศึกษา

ในวัยเด็กต้องย้ายโรงเรียนบ่อย ๆ ตามบิดาซึ่งรับราชการทหาร เคยศึกษาที่โรงเรียนสภาราชินี จังหวัดตรัง จบการศึกษาจากโรงเรียนสายปัญญา  เข้าร่วมประกวดนางสาวไทย เมื่อปี พ.ศ. 2493 ไม่ได้รับรางวัลใด ๆ แต่ทำให้ได้รู้จักกับ ศักดิ์เกษม หุตาคม นักเขียนเจ้าของนามปากกา อิงอร
ประวัติ > ด้านการแสดง

รัตนาภรณ์ ได้แสดงภาพยนตร์เรื่องแรกคือ เคหาสน์สีแดง (2493) และเรื่องต่อมาคือ นิทรา-สายัณห์ บทประพันธ์ของอิงอร คู่กับสมบัติ คงจำเนียร หลังจากภาพยนตร์ออกฉายทำรายได้เกือบล้านบาท สูงเป็นประวัติการณ์ เธอได้รับการติดต่อให้แสดงภาพยนตร์เรื่องอื่น ๆ อีกหลายเรื่อง แต่กลับปลีกตัวไปเป็นครูสอนหนังสือที่โรงเรียนธิดานุเคราะห์ จังหวัดสงขลา เป็นเวลาหนึ่งปี
รัตนาภรณ์ กลับมามีผลงานการแสดงอีกครั้งในภาพยนตร์เรื่อง ทาสรัก (2496) นางแมวป่า (2496) และ วนิดา (2496) ซึ่งผลงานจากเรื่อง วนิดา (2496) ได้สร้างความประทับใจและได้กลายเป็นนางเอกยอดนิยม หลังจากนั้นได้มีผลงานแสดงติดต่อกันหลายเรื่อง ได้แก่ สุดที่รัก (2498), ทหารเสือพระเจ้าตาก (2498), คำอธิษฐานของดวงดาว (2499), ยอดดรุณี  (2499) และ ปักธงไชย (2500) เป็นต้น นอกจากนั้น ยังเคยได้รับรางวัลตุ๊กตาทอง 2 ครั้ง คือ รางวัลผู้แสดงต่างวัยยอดเยี่ยม ประจำปี 2501 จากภาพยนตร์เรื่อง พ่อจ๋า และรางวัลผู้แสดงนำหญิงยอดเยี่ยม ประจำปี 2502 จากภาพยนตร์เรื่อง ไอ้แก่น  และผลงานที่มีชื่อเสียงที่สุด คือเรื่อง นางแมวป่า (2496)
ประวัติ > ด้านชีวิตส่วนตัว

สมรสกับ น้อย กมลวาทิน ผู้อำนวยการสร้าง และผู้กำกับการแสดงภาพยนตร์ เจ้าของบริษัท กมลศิลป์ภาพยนตร์ ต่อมาหย่าขาดจากกัน แต่ยังคงเป็นเพื่อนที่ดีต่อกัน
ประวัติ > ช่วงบั้นปลายชีวิต

ช่วงหลัง พ.ศ. 2507 หันมาแสดงละครโทรทัศน์ และเป็นผู้จัดละครให้กับ ช่อง 3 จนเริ่มมีอาการสุขภาพไม่ปกติ จึงหยุดการแสดงเพื่อรักษา โรคมะเร็งกรวยไต เรื้อรังนานถึง 6 ปี และเสียชีวิตเมื่อวันที่ 5 กรกฎาคม พ.ศ. 2549 หลังจากเกิดโรคแทรกซ้อน ทั้งโรคหัวใจ ความดันโลหิตสูง ภูมิแพ้ สิริอายุ 74 ปี มีพิธีพระราชทานเพลิงศพ ณ วัดสระเกศราชวรมหาวิหาร
แหล่งข้อมูลอื่น

นางเอกรุ่นบุกเบิก วงการบันเทิงไทย รัตนาภรณ์ อินทรกำแหง[ลิงก์เสีย]
| ด ค กรางวัลพระราชทานพระสุรัสวดี สาขานักแสดงนำหญิงยอดเยี่ยม |
| --- | --- |
2500–2525:  วิไลวรรณ วัฒนพานิช (2500)  อมรา อัศวนนท์ (2501)  รัตนาภรณ์ อินทรกำแหง (2502)  สมจิตต์ ทรัพย์สำรวย (2503)  เมตตา รุ่งรัตน์ (2505)  พิศมัย วิไลศักดิ์ (2506)  เพชรา เชาวราษฎร์ (2507)  เนาวรัตน์ วัชรา (2508)  ภัทราวดี ศรีไตรรัตน์ (2517)  บุปผารัตน์ ญาณประสิทธิกุล (2519)  มยุรฉัตร เหมือนประสิทธิเวช (2520)  จันทรา ชัยนาม (2522)  เนาวรัตน์ ยุกตะนันท์ (2524)  จารุณี สุขสวัสดิ์ (2525) 
2525–2550:  จารุณี สุขสวัสดิ์ (2526)  สินจัย หงษ์ไทย (2527)  สิริวิมล เจริญปุระ (2528)  นาถยา แดงบุหงา (2529)  พิม วัฒนพานิช (2530)  จินตหรา สุขพัฒน์ (2531)  ภัสสร บุญยเกียรติ (2532)  ภัสสร บุญยเกียรติ (2533)  จินตหรา สุขพัฒน์ (2534)  ธิดา ธีรรัตน์ (2535)  ธิดา ธีรรัตน์ (2536)  สินจัย หงษ์ไทย (2537)  สุทธิดา เกษมสันต์ ณ อยุธยา (2538)  ศิริลักษณ์ ผ่องโชค (2539)  กุลสตรี ศิริพงษ์ปรีดา (2540)  เมทินี กิ่งโพยม (2541)  ลลิตา ปัญโญภาส (2542)  ฌัชฌา รุจินานนท์ (2543)  คาร่า พลสิทธิ์ (2544)  สิริยากร พุกกะเวส (2545)  แอน ทองประสม (2547)  จินตหรา สุขพัฒน์ (2549) 
2551-2575:  เพ็ญพักตร์ ศิริกุล (2555)  ปรีชญา พงษ์ธนานิกร (2557)  ชุติมณฑน์ จึงเจริญสุขยิ่ง (2560)
การรุกรานซีเรียของอิสราเอล (พ.ศ. 2567)

เมื่อวันที่ 8 ธันวาคม 2024 อิสราเอลได้รุกรานเขตกันชนระหว่างซีเรียและที่ราบสูงโกลันที่ถูกยึดครองโดยอิสราเอล และได้ทำการโจมตีทางอากาศเพื่อทำลายความสามารถทางการทหารของกองทัพซีเรีย หลังจากการล่มสลายของระบอบอัลอะซัด
สงครามกลางเมืองซีเรียที่เริ่มขึ้นในปี 2011 แต่สงบลงหลังจากข้อตกลงหยุดยิงในปี 2020 และต่อมาเกิดการโจมตีจากกลุ่มฝ่ายค้านในปี 2024 ซึ่งนำไปสู่การโค่นล้มระบอบอัลอะซัด ทำให้ประธานาธิบดีบัชชาร อัลอะซัดของซีเรียต้องหลบหนีออกจากเมืองหลวงไปในวันที่ 8 ธันวาคม 2024 ในเหตุการณ์ในวันนั้น กองทัพซีเรียได้ทิ้งตำแหน่งในบริเวณเขตกันชนของกองกำลังสังเกตการณ์การถอนตัวของสหประชาชาติ (UNDOF) หลังจากนั้น เบนจามิน เนทันยาฮู นายกรัฐมนตรีอิสราเอลได้แถลงว่าเหตุการณ์นี้ทำให้ข้อตกลงชายแดนปี 1974 กับซีเรียเป็นโมฆะ และได้สั่งให้กองทัพอิสราเอลเข้าควบคุมพื้นที่เส้นสีม่วงซึ่งเป็นเขตปลอดทหารที่กองทัพอิสราเอลได้ถอนตัวออกในปี 1974 จนกว่าจะมีข้อตกลงใหม่กับรัฐบาลใหม่ของซีเรีย
อิสราเอลยังได้เปิดการโจมตีทางเรือและทางอากาศครั้งใหญ่ต่อเป้าหมายทางการทหารทั่วซีเรียภายใต้ปฏิบัติการที่มีรหัสว่า "ปฏิบัติการลูกธนูแห่งบาชาน" (ฮีบรู: מבצע חץ הבשן, อักษรโรมัน: Mivtza Ḥetz HaBashan). ปฏิบัติการของอิสราเอลได้ทำลายกองทัพเรือซีเรียและความสามารถทางการทหารของซีเรีย รวมถึงคลังอาวุธเคมี อิสราเอลได้ประกาศวัตถุประสงค์ต่อปฏิบัติการในครั้งนี้ว่าเป็นการยึดครองอย่างเต็มรูปแบบในเขตกันชนของกองกำลังสังเกตการณ์การถอนตัวของสหประชาชาติ, การสร้างเขตความมั่นคงที่ปราศจากอาวุธหนัก, และการป้องกันการลักลอบขนส่งอาวุธของอิหร่านที่ผ่านซีเรียไปยังเลบานอน แต่ปฏิบัติการของอิสราเอลในซีเรียได้รับการประณามจากนานาชาติ ผู้นำโดยพฤตินัยของซีเรีย อะห์มัด อัชชะเราะอ์ ได้วิจารณ์ถึงการกระทำของอิสราเอล โดยกล่าวว่า อิสราเอลไม่สามารถให้เหตุผลในการกระทำของอิสราเอลในซีเรียได้ แต่ก็กล่าวเพิ่มเติมว่าประเทศของเขาไม่มีสถานะที่จะถูกดึงเข้าสู่ความขัดแย้งครั้งใหม่
สำนักทรัพย์สินมีค่าของแผ่นดิน

| --- | --- |
Bureau of Grand National Treasure
 อาคารสำนักทรัพย์สินมีค่าของแผ่นดิน ในพระบรมมหาราชวัง กรุงเทพมหานคร
ภาพรวมหน่วยงาน
ก่อตั้ง: พ.ศ. 2545
สำนักงานใหญ่: ในพระบรมมหาราชวัง ถนนหน้าพระลาน  แขวงพระบรมมหาราชวัง เขตพระนคร กรุงเทพมหานคร
เว็บไซต์: เว็บไซต์สำนักทรัพย์สินฯ emuseum.treasury.go.th
เชิงอรรถ
หน่วยงานที่เกี่ยวข้อง กรมธนารักษ์  ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ 
สำนักทรัพย์สินมีค่าของแผ่นดิน เป็นหน่วยงานราชการในสังกัดกรมธนารักษ์ ที่เกิดจากการปรับโครงสร้างการแบ่งส่วนราชการของกรมธนารักษ์เมื่อปี พ.ศ. 2545 โดยแบ่งแยกออกมาจาก “สำนักบริหารเงินตรา” เนื่องจากลักษณะและภารกิจในความดูแลรับผิดชอบที่แตกต่างกัน โดยสำนักทรัพย์สินมีค่าของแผ่นดิน มีอำนาจหน้าที่เกี่ยวกับการอนุรักษ์ การเก็บรักษา และจัดทำทะเบียนทรัพย์สิน การจัดแสดงและเผยแพร่ความรู้เกี่ยวกับทรัพย์สินมีค่าของแผ่นดิน อาทิ เครื่องยศ ต้นเค้าเครื่องราชอิสริยาภรณ์ ตลอดจนสิ่งของเครื่องใช้ที่เกี่ยวเนื่องในองค์พระมหากษัตริย์ พระบรมวงศานุวงศ์ ขุนนาง หรือข้าราชการระดับสูง ซึ่งถือเป็นทรัพย์สินที่เป็นมรดกทางวัฒนธรรมของชาติที่ตกทอดมาแต่อดีตจนถึงปัจจุบัน รวมทั้งจำหน่ายเหรียญและผลิตภัณฑ์เหรียญ เพื่อส่งเสริมการสะสมเงินตรา
ประวัติ

แต่เดิมภารกิจในการดูแลรักษาและจัดเก็บทรัพย์สินมีค่าของแผ่นดิน เป็นหน้าที่ของ "กรมเก็บ" ซึ่งพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้จัดตั้งขึ้นในบริเวณพระบรมมหาราชวัง เมื่อวันที่ 7 ตุลาคม พ.ศ. 2433 ต่อมาในปี พ.ศ. 2454 ได้เปลี่ยนชื่อเป็น  "กรมพระคลังมหาสมบัติ" ในรัชสมัยพระบาทสมเด็จพระมงกุฎเกล้าเจ้าอยู่หัว และภายหลังเปลี่ยนแปลงการปกครองในปี พ.ศ. 2475 รัฐบาลได้ตั้งคณะกรรมการคัดแยก "ทรัพย์สินมีค่าของแผ่นดิน" ออกจาก "ทรัพย์สินส่วนพระมหากษัตริย์" และเก็บรักษาไว้ใน "กรมพระคลังมหาสมบัติ" ต่อจากนั้นได้มีการประกาศใช้พระราชบัญญัติจัดตั้งกระทรวง และกรม พ.ศ. 2476 โดยให้ยุบกรมพระคลังมหาสมบัติและจัดตั้งเป็น "กองคลังกลาง" ต่อมาได้เปลี่ยนชื่อเป็น "กรมคลัง" และในภายหลังได้เปลี่ยนชื่อเป็น "กรมธนารักษ์" ในที่สุด
ด้วยเหตุที่การเก็บรักษาทรัพย์สินมีค่า ที่มีความสำคัญของแผ่นดินเป็นภารกิจหลักของกรมธนารักษ์ ในปี พ.ศ. 2519 นายสุนทร  เสถียรไทย อธิบดีกรมธนารักษ์ในขณะนั้น จึงมีดำริให้ กองคลังกลางดำเนินการคัดเลือกทรัพย์สิน เพื่อนำออกจัดแสดงในทำนองเดียวกับการจัดรูปแบบของพิพิธภัณฑ์ แต่เป็นเพียงการจัดแสดงทรัพย์สินเฉพาะอย่าง ซึ่งใช้พื้นที่ไม่กว้างขวางใหญ่โตเท่าใดนัก  หลังจากที่ได้ทำการแบ่งทรัพย์สินออกเป็นหมวดต่างๆ เห็นว่าควรนำเหรียญกษาปณ์ไทยและเงินตราโบราณออกจัดแสดง เพื่อให้ประชาชนทั่วไปได้ทราบถึง 'วิวัฒนาการเหรียญกษาปณ์ไทย' เป็นลำดับแรก โดยได้นำความขึ้นกราบบังคมทูลพระบาทสมเด็จพระเจ้าอยู่หัว ซึ่งก็ได้รับพระมหากรุณาธิคุณพระราชทานพระบรมราชานุญาต ให้ใช้ส่วนหนึ่งของอาคารสำนักงานพระคลังข้างที่ หลังศาลาสหทัยสมาคม ในพระบรมมหาราชวัง เป็นสถานที่จัดแสดง และเรียกชื่อตามทรัพย์สินที่จัดแสดงว่า “ศาลาเหรียญกษาปณ์ไทย”
พระราชวงศ์ทั้ง 4 พระองค์ ในพิธีเปิด 'ศาลาเหรียญกษาปณ์ไทย'
พระบาทสมเด็จพระเจ้าอยู่หัวขณะทรงเปิดแพรคลุมป้าย 'ศาลาเหรียญกษาปณ์ไทย'
ข้าราชการกรมธนารักษ์ร่วมถ่ายภาพหน้าป้ายชื่อ 'ศาลาเหรียญกษาปณ์ไทย'
ต่อมาในปี พ.ศ. 2521 กรมธนารักษ์ได้ขอขยายพื้นที่เพื่อนำ  “เครื่องราชอิสริยยศและเครื่องราชอิสริยาภรณ์ไทย” ออกจัดแสดง โดยได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงและสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพร้อมด้วย สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงทำพิธีเปิดทั้งสองครั้ง เมื่อเดือนเมษายน 2519 และสิงหาคม 2521
บัตรเชิญงานวันเปิดศาลาเครื่องราชอิสริยยศ และเครื่องราชอิสริยาภรณ์ในปี พ.ศ. 2521
พระบาทสมเด็จพระเจ้าอยู่หัวขณะทรงเปิดแพรคลุมป้าย 'ศาลาเครื่องราชอิสริยยศและเครื่องราชอิสริยาภรณ์'
ป้ายชื่อศาลาเครื่องราชอิสริยยศและเครื่องราชอิสริยาภรณ์ หน้าอาคารสำนักงานพระคลังข้างที่
ในปี พ.ศ. 2526 หน่วยงานที่รับผิดชอบการจัดแสดงได้รับการยกฐานะขึ้นเป็น  “กองเครื่องราชอิสริยยศและเหรียญกษาปณ์” จนกระทั่งมีการรวม ‘กองคลังกลาง’ และ ‘กองเครื่องราชอิสริยยศและเหรียญกษาปณ์’ เข้าด้วยกันเพื่อจัดตั้งเป็น “สำนักบริหารเงินตรา”  ในปี พ.ศ. 2540 ต่อมาในปี พ.ศ. 2545 กรมธนารักษ์ได้ปรับโครงสร้างการแบ่งส่วนราชการอีกครั้ง โดยได้จัดตั้ง  “สำนักทรัพย์สินมีค่าของแผ่นดิน” ขึ้นตามกฎกระทรวงแบ่งส่วนราชการกรมธนารักษ์ กระทรวงการคลัง ลงวันที่ 9 ตุลาคม พ.ศ. 2545 เพื่อดูแลรับผิดชอบในการดำเนินการเกี่ยวกับทรัพย์สินมีค่าของแผ่นดิน ตราบจนทุกวันนี้
โครงสร้างหน่วยงาน

สำนักทรัพย์สินมีค่าของแผ่นดิน อยู่ภายใต้การกำกับดูแลและรับผิดชอบของผู้อำนวยการสำนักทรัพย์สินมีค่าของแผ่นดิน แบ่งหน่วยงานในสังกัดในส่วนกลางออกเป็น 5 ส่วน และในส่วนภูมิภาค 2 ส่วน ดังนี้
หน่วยงานในส่วนกลาง
ส่วนเก็บรักษาและอนุรักษ์ทรัพย์สิน มีหน้าที่ดูแล เก็บรักษา และซ่อมแซมทรัพย์สินให้คงสภาพ หรือเสื่อมสภาพน้อยที่สุดตามหลักวิชาการอนุรักษ์
ส่วนจัดแสดงทรัพย์สินมีค่าของแผ่นดิน มีหน้าที่จัดแสดงทรัพย์สินมีค่าของแผ่นดินและเหรียญกษาปณ์ไทย ทั้งภายในและต่างประเทศ
ส่วนจัดการผลิตภัณฑ์ มีหน้าที่จัดหา จัดเก็บ และจำหน่ายเหรียญและผลิตภัณฑ์เหรียญ
ส่วนบริหารเงินทุน มีหน้าที่ในการจัดทำบัญชีและงบการเงินของเงินทุนหมุนเวียนการแสดงเหรียญกษาปณ์และเงินตราไทย
ส่วนอำนวยการ มีหน้าที่บริหารจัดการทรัพยากรที่ใช้ในการปฏิบัติงาน และเป็นหน่วยสนับสนุนการปฏิบัติงานของส่วนต่างๆ
ศาลาธนารักษ์ 1 จังหวัดเชียงใหม่  มีหน้าที่เผยแพร่และจัดแสดงทรัพย์สินมีค่าของแผ่นดิน จำหน่ายเหรียญและผลิตภัณฑ์เหรียญ
ศาลาธนารักษ์ 2 จังหวัดสงขลา  มีหน้าที่จำหน่ายเหรียญและผลิตภัณฑ์เหรียญ
ภารกิจหลัก

สำนักทรัพย์สินมีค่าของแผ่นดิน มีภารกิจหลักในการปฏิบัติงาน 3 ด้าน
ภารกิจหลัก > การเก็บรักษาและอนุรักษ์ทรัพย์สิน

ด้วยการดูแล เก็บรักษา และอนุรักษ์ทรัพย์สินมีค่าของแผ่นดิน อาทิ เครื่องราชอิสริยยศ เครื่องราชอิสริยาภรณ์ เงินตราโบราณ ดวงตราไปรษณียากรโบราณ เครื่องประดับ ฯลฯ อย่างถูกต้องตามหลักวิชาการอนุรักษ์ เพื่อหยุดยั้งหรือชะลอการเสื่อมสภาพของทรัพย์สิน และเพื่อให้ทรัพย์สินอยู่ในสภาพที่สมบูรณ์ที่สุด
การดูแลทรัพย์สินมีค่าของแผ่นดิน ประกอบด้วย 3 กิจกรรม คือ การอนุรักษ์ การจัดทำทะเบียน และการจัดเก็บ ที่ได้ดำเนินการเป็นโครงการมาตั้งแต่ปี พ.ศ. 2547 ต่อเนื่องจนถึงปัจจุบัน โดยมีผู้ทรงคุณวุฒิจากหน่วยงานภายนอก ที่มีความรู้ความเชี่ยวชาญ มีประสบการณ์ด้านต่างๆ ที่เกี่ยวข้องกับงานทั้ง 3 กิจกรรม เป็นกรรมการที่ปรึกษาให้คำแนะนำ และประเมินผลการดำเนินงาน ทำให้การดำเนินงานด้านการดูแล เก็บรักษา และอนุรักษ์ทรัพย์สินมีค่าของแผ่นดินมีประสิทธิภาพ ก้าวหน้า และพัฒนาอย่างต่อเนื่อง
ภารกิจหลัก > การจัดแสดงทรัพย์สินมีค่าของแผ่นดิน

ทรัพย์สินที่ได้รับการอนุรักษ์เรียบร้อยแล้ว จะถูกคัดเลือกนำออกจัดแสดงที่ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ ในพระบรมมหาราชวัง และที่ศาลาธนารักษ์ 1 จังหวัดเชียงใหม่ โดยมีวัตถุประสงค์เพื่อให้เยาวชนของชาติและประชาชนทั่วไปได้มีโอกาสชื่นชม ศึกษาหาความรู้ และร่วมภาคภูมิใจในทรัพย์สินมีค่าของแผ่นดินที่เป็นมรดกทางวัฒนธรรมของชาติ ที่มีคุณค่าทางประวัติศาสตร์และวัฒนธรรมไทย ตลอดจนศิลปะด้านงานช่างฝีมือไทยโบราณที่ได้รังสรรค์ผลงานอย่างประณีต วิจิตรบรรจง งดงามมีเอกลักษณ์เฉพาะตัวที่โดดเด่น
เพื่อให้การจัดแสดงทรัพย์สิน เป็นที่รู้จักและได้รับความสนใจจากประชาชนอย่างทั่วถึง สำนักทรัพย์สินมีค่าของแผ่นดินจึงได้จัดทำเว็บไซต์นำชมศาลาเครื่องราชอิสริยยศฯ e-Museum เก็บถาวร 2011-06-28 ที่ เวย์แบ็กแมชชีน เป็นพิพิธภัณฑ์ออนไลน์ ซึ่งสามารถเข้าชมการจัดแสดงที่ศาลาเครื่องราชอิสริยยศฯ ได้อย่างครบถ้วน นอกจากนี้ สำนักทรัพย์สินมีค่าของแผ่นดินยังเข้าร่วมงานนิทรรศการทั้งในและต่างประเทศอย่างต่อเนื่อง เพื่อให้ความรู้เกี่ยวกับทรัพย์สินมีค่าของแผ่นดิน
ภารกิจหลัก > การจำหน่ายเหรียญและผลิตภัณฑ์เหรียญ

จำหน่ายเหรียญและผลิตภัณฑ์เหรียญ ที่กรมธนารักษ์จัดทำในวาระสำคัญเกี่ยวกับชาติ ศาสนา และพระมหากษัตริย์ เพื่อส่งเสริมการเก็บสะสม โดยมีหน่วยบริการทั้งในส่วนกลางและส่วนภูมิภาค ดังนี้
ส่วนกลาง
ศาลาเครื่องราชอิสริยยศ  เครื่องราชอิสริยาภรณ์  และเหรียญกษาปณ์ ในพระบรมมหาราชวัง
หน่วยจ่ายแลกเหรียญ กระทรวงการคลัง
อาคารสำนักบริหารเงินตรา  ถนนจักรพงษ์
หน่วยงานในส่วนภูมิภาค > ศาลาธนารักษ์ 1 จังหวัดเชียงใหม่

จัดตั้งขึ้น เพื่อให้ประชาชนในส่วนภูมิภาค ได้มีโอกาสชื่นชมทรัพย์สินมีค่าของแผ่นดิน โดยได้จัดแสดงเหรียญกษาปณ์ยุคสมัยต่างๆ และเน้นการจัดแสดงเงินตราสมัยล้านนา รวมทั้งจัดแสดงเหรียญที่ระลึกและเครื่องราชอิสริยยศ เพื่อเผยแพร่วัฒนธรรมออกไปสู่ภูมิภาค นอกจากนี้ยังมีบริการจ่ายแลก รับคืนเหรียญกษาปณ์ และจำหน่ายเหรียญเพื่อการสะสม รวมทั้งการจัดนิทรรศการนอกสถานที่
ที่ทำการ “ศาลาธนารักษ์ 1” ตั้งอยู่เลขที่ 52 ถนนราชดำเนิน ตำบลศรีภูมิ อำเภอเมืองเชียงใหม่ จังหวัดเชียงใหม่ เปิดทำการเมื่อวันที่ 4 ธันวาคม พ.ศ. 2538
หน่วยงานในส่วนภูมิภาค > ศาลาธนารักษ์ 2 จังหวัดสงขลา

จัดตั้งขึ้นเพื่อให้บริการแก่ประชาชนในส่วนภูมิภาค โดยมีหน้าที่ในการให้บริการจ่ายแลก รับคืนเหรียญกษาปณ์ และการจำหน่ายเหรียญ เพื่อการสะสม
ศาลาธนารักษ์ 2 เปิดให้บริการแก่ประชาชนอย่างเป็นทางการ เมื่อวันที่ 22 กรกฎาคม 2546 โดยมีที่ทำการอยู่ในอาคารศาลากลางจังหวัดสงขลา (หลังเก่า) บริเวณห้องสำนักงานคลังจังหวัด (เดิม) ตั้งอยู่ที่ ถนน  ราชดำเนิน ตำบลบ่อยาง อำเภอเมืองสงขลา จังหวัดสงขลา
ดูเพิ่ม

กระทรวงการคลัง (ประเทศไทย)
แหล่งข้อมูลอื่น

เว็บไซต์กรมธนารักษ์ เก็บถาวร 2011-07-23 ที่ เวย์แบ็กแมชชีน
โครงสร้างหน่วยงาน
ทางหลวงพิเศษหมายเลข 7

|  ทางหลวงพิเศษหมายเลข 7 |
| --- | --- |
ถนนกรุงเทพ–บ้านฉาง

ข้อมูลของเส้นทาง

ส่วนหนึ่งของ    (กรุงเทพฯ–ทางแยกต่างระดับหนองขาม)   (กรุงเทพฯ–ทางแยกต่างระดับพัทยา (โป่ง)) 
 
ความยาว: 149.300 กิโลเมตร (92.771 ไมล์)
มีขึ้นเมื่อ: พ.ศ. 2541–ปัจจุบัน
ทางแยกที่สำคัญ
ปลายทางทิศตะวันตก:   ทางพิเศษศรีรัช (ส่วน D) / ถ.ศรีนครินทร์ / ถ.พระราม 9 ในเขตสวนหลวง กรุงเทพมหานคร
 :    กาญจนาภิเษก (ตะวันออก) ในเขตสะพานสูง-เขตประเวศ กรุงเทพฯ   ทางแยกไปบรรจบถนนเทพรัตน ใน อ.บางปะกง จ.ฉะเชิงเทรา   ถ.สิริโสธร ใน อ.บางปะกง จ.ฉะเชิงเทรา   ถ.ศุขประยูร ใน อ.เมือง จ.ชลบุรี   ทล.344 ใน อ.เมือง จ.ชลบุรี   ทล.361 ใน จ.ชลบุรี   ทางแยกเข้าท่าเรือแหลมฉบัง / ทล.331 ใน อ.ศรีราชา จ.ชลบุรี   ทล.36 ใน อ.บางละมุง จ.ชลบุรี   ทางแยกเข้าพัทยา ใน อ.บางละมุง จ.ชลบุรี   ทางแยกไปบรรจบถนนสุขุมวิท ใน อ.สัตหีบ จ.ชลบุรี   ทล.331 ใน อ.สัตหีบ จ.ชลบุรี 
ปลายทางทิศใต้:  ถ.สุขุมวิท ใน อ.บ้านฉาง จ.ระยอง
ตำแหน่งที่ตั้ง
ประเทศ: ไทย
จังหวัด:   กรุงเทพมหานคร  ฉะเชิงเทรา  ชลบุรี  ระยอง 
 
ระบบทางหลวง
 ทางหลวงพิเศษระหว่างเมือง 
ทางหลวงพิเศษหมายเลข 7 สายกรุงเทพมหานคร−บ้านฉาง เป็นทางหลวงพิเศษระหว่างเมืองสายแรกของประเทศไทย มีระยะทางยาว 149.300 กิโลเมตร ทางสายนี้เป็นโครงข่ายทางหลวงที่มีความสำคัญในการพัฒนาเส้นทางคมนาคมขนส่งกับพื้นที่บริเวณชายฝั่งทะเลภาคตะวันออก แก้ไขปัญหาการจราจรติดขัดคับคั่งในถนนสุขุมวิท และถนนเทพรัตน และเป็นทางเชื่อมเข้าสู่ท่าอากาศยานสากลแห่งใหม่ คือ ท่าอากาศยานสุวรรณภูมิ ถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 19 และทางหลวงเอเชียสาย 123 ในปัจจุบัน ทางหลวงพิเศษหมายเลข 7 ได้ใช้การเก็บค่าผ่านทางระบบปิด โดยจะมีการเก็บค่าผ่านทางตามจำนวนกิโลเมตรที่ผู้ใช้ทางหลวงพิเศษ
ปัจจุบันทางหลวงพิเศษหมายเลข 7 มีเส้นทางที่เก็บค่าผ่านทางตั้งแต่กรุงเทพมหานครไปถึงเพียงเมืองพัทยา ส่วนเส้นทางไปยังอำเภอบ้านฉาง (อู่ตะเภา) อยู่ในช่วงเปิดทดลองวิ่งโดยไม่เก็บค่าผ่านทาง นอกจากนี้ทางหลวงพิเศษหมายเลข 7 ในปัจจุบัน ยังถูกกำหนดในเส้นทางอื่นอีก ได้แก่ ทางแยกไปบรรจบถนนเทพรัตน, ทางแยกเข้าชลบุรี, ทางแยกเข้าท่าเรือแหลมฉบัง และทางแยกเข้าเมืองพัทยา รวมถึงทางแยกไปบรรจบทางหลวงแผ่นดินหมายเลข 3 (บ้านอำเภอ)
รายละเอียดของเส้นทาง > เส้นทางหลัก

ทางหลวงพิเศษหมายเลข 7 ในช่วงที่หนึ่ง ซึ่งเรียกถนนในช่วงแรกนี้ว่า ถนนกรุงเทพ–ชลบุรี หรือที่เรียกกันทั่วไปว่า ถนนกรุงเทพ–ชลบุรี สายใหม่ เป็นถนนขนาด 8 ช่องจราจร เริ่มต้นที่ปลายทางพิเศษศรีรัช ส่วน D และถนนพระราม 9 บริเวณจุดตัดกับถนนศรีนครินทร์ ที่ทางแยกต่างระดับศรีนครินทร์ เขตสวนหลวง กรุงเทพมหานคร มีแนวทางตัดไปทางทิศตะวันออก ข้ามคลองบึงบ้านม้า เป็นเส้นแบ่งเขตการปกครองระหว่างเขตสะพานสูงกับเขตประเวศ ตัดกับทางหลวงพิเศษหมายเลข 9 (ถนนกาญจนาภิเษก) ที่ทางแยกต่างระดับทับช้าง ข้ามคลองแม่จันทร์เข้าสู่เขตลาดกระบัง ตัดกับถนนร่มเกล้าที่ทางแยกต่างระดับร่มเกล้า เบี่ยงไปทางตะวันออกเฉียงใต้ข้ามทางรถไฟสายตะวันออก ก่อนเข้าสู่จังหวัดสมุทรปราการ ผ่านอำเภอบางเสาธง และอำเภอบางบ่อ แล้วผ่านอำเภอบางปะกง จังหวัดฉะเชิงเทรา ข้ามแม่น้ำบางปะกง จากนั้นเข้าสู่จังหวัดชลบุรี ผ่านอำเภอพานทอง เข้าสู่อำเภอเมืองชลบุรี และสิ้นสุดช่วงแรกที่ทางแยกต่างระดับคีรีนคร โดยมีเส้นทางตัดแยกออกไปยังเขตเทศบาลเมืองชลบุรี
ทางหลวงพิเศษหมายเลข 7 ในช่วงที่สอง ซึ่งเรียกถนนในช่วงนี้ว่า ถนนชลบุรี–พัทยา เข้าสู่อำเภอศรีราชา มีเส้นทางตัดแยกไปยังท่าเรือแหลมฉบัง ที่ทางแยกต่างระดับหนองขาม โดยตั้งแต่กรุงเทพมหานครถึงบริเวณนี้ได้รับการกำหนดให้เป็นส่วนหนึ่งของทางหลวงเอเชียสาย 19 จากนั้นถนนมีช่องจราจรลดลงเหลือ 6 ช่อง (ปัจจุบันก่อสร้างขยายเป็น 8 ช่องจราจร เเล้วเสร็จ) และเข้าสู่อำเภอบางละมุง ตัดกับทางหลวงแผ่นดินหมายเลข 36 ที่ทางแยกต่างระดับพัทยา (โป่ง) โดยตั้งแต่กรุงเทพมหานครถึงบริเวณนี้เป็นส่วนหนึ่งของ ทางหลวงเอเชียสาย 123 และสิ้นสุดที่ทางแยกต่างระดับหนองปลาไหล
ทางหลวงพิเศษหมายเลข 7 ในช่วงที่สาม ซึ่งเรียกถนนในช่วงนี้ว่า ถนนพัทยา–มาบตาพุด เป็นถนนขนาด 4 ช่องจราจร ผ่านตำบลหนองปรือ แล้วจึงออกเขตเมืองพัทยาที่คลองหนองชมพู ผ่านตำบลห้วยใหญ่ และเข้าสู่อำเภอสัตหีบ ผ่านตำบลนาจอมเทียน และ ผ่านตำบลพลูตาหลวง จากนั้นเข้าสู่จังหวัดระยอง ผ่านอำเภอบ้านฉาง ไปสิ้นสุดที่ถนนสุขุมวิท ณ บริเวณทางแยกต่างระดับอู่ตะเภา บริเวณใกล้สะพานข้ามทางรถไฟสายชายฝั่งทะเลตะวันออก ซึ่งจากนี้สามารถไปนิคมอุตสาหกรรมมาบตาพุด และท่าเรือน้ำลึกมาบตาพุด
นอกจากนี้ ยังมีการก่อสร้างทางบริการชุมชน มีลักษณะเป็นถนนคู่ขนานทั้งสองข้างของทางหลวงพิเศษในบางช่วง อยู่นอกเขตและไม่เป็นส่วนหนึ่งของทางหลวงพิเศษ สร้างขึ้นเพื่อเชื่อมต่อกับถนนอื่นที่ถูกตัดขาดออกจากกัน โดยได้รับการกำหนดเป็นทางหลวงแผ่นดิน ได้แก่ ทางหลวงแผ่นดินหมายเลข 3701 และ 3702 ซึ่งเป็นทางบริการด้านซ้ายและด้านขวาของทางหลวงพิเศษตามลำดับ